CELEX: 31993R1433
Language: el
Date: 1993-06-10 00:00:00
Title: Κανονισμός (ΕΟΚ) αριθ. 1433/93 της Επιτροπής της 10ης Ιουνίου 1993 για την τροποποίηση του κανονισμού (ΕΟΚ) αριθ. 3886/92 του Συμβουλίου για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται από τον κανονισμό (ΕΟΚ) αριθ. 805/68 περί κοινής οργανώσεως αγοράς στον τομέα του βοείου κρέατος

Avis juridique important

|

31993R1433

Κανονισμός (ΕΟΚ) αριθ. 1433/93 της Επιτροπής της 10ης Ιουνίου 1993 για την τροποποίηση του κανονισμού (ΕΟΚ) αριθ. 3886/92 του Συμβουλίου για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται από τον κανονισμό (ΕΟΚ) αριθ. 805/68 περί κοινής οργανώσεως αγοράς στον τομέα του βοείου κρέατος  

Επίσημη Εφημερίδα αριθ. L 140 της 11/06/1993 σ. 0031 - 0031 Φινλανδική ειδική έκδοση: Κεφάλαιο 3 τόμος 50 σ. 0005  Σουηδική ειδική έκδοση: Κεφάλαιο 3 τόμος 50 σ. 0005 

ΚΑΝΟΝΙΣΜΟΣ (ΕΟΚ) αριθ. 1433/93 ΤΗΣ ΕΠΙΤΡΟΠΗΣ της 10ης Ιουνίου 1993 για την τροποποίηση του κανονισμού (ΕΟΚ) αριθ. 3886/92 του Συμβουλίου για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται από τον  κανονισμό (ΕΟΚ) αριθ. 805/68 περί κοινής οργανώσεως αγοράς στον τομέα του βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 4β παράγραφος 8 και το άρθρο  4δ παράγραφος 8,  Εκτιμώντας:  ότι σε εφαρμογή ορισμένων διατάξεων του κανονισμού (ΕΟΚ, Ευρατόμ) αριθ. 1182/71 του Συμβουλίου της 3ης Ιουνίου 1971 περί καθορισμού των κανόνων που εφαρμόζονται στις προθεσμίες, ημερομηνίες και διορίες (3), οδηγεί στην τεχνητή παράταση κατά μία ή  περισσότερες ημέρες των περιόδων υποχρεωτικής παραμονής που εκφράζονται σε μήνες, όπως αυτές ορίζονται στο καθεστώς της ειδικής πριμοδοτήσεως και της πριμοδοτήσεως στη θηλάζουσα αγελάδα- ότι πρέπει συνεπώς γι' αυτό να προβλεφθούν οι αναγκαίες  διατάξεις- ότι η μεταβατική περίοδος που καθορίστηκε ώστε τα κράτη μέλη που αποφασίζουν να περάσουν από το γενικό καθεστώς χορηγήσεως της ειδικής πριμοδοτήσεως στη χορήγηση κατά τη σφαγή να μπορούν να εφαρμόσουν, εκ παραλλήλου, τα δύο καθεστώτα χορηγήσεως  αποδείχθηκε ανεπαρκής- ότι πρέπει να παραταθεί η προβλεφθείσα προθεσμία έως τις 15 Μαΐου 1993- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3886/92 του Συμβουλίου (4) τροποποιείται ως εξής:  1. προστίθεται το ακόλουθο νέο άρθρο 45α:  "Άρθρο 45α Καθορισμός των περιόδων υποχρεωτικής παραμονής.  Η τελευταία ημέρα των περιόδων υποχρεωτικής παραμονής που αναφέρονται στα άρθρα 4, 16, 23 και 57 είναι η ημέρα, εργάσιμη ή όχι, που προηγείται της ημέρας η οποία έχει τον ίδιο αριθμό όπως και η ημέρα αναχωρήσεως."- 2. στο άρθρο 57 παράγραφος 2, οι όροι "το αργότερο" αντικαθίστανται από τους όρους "και από 15 Μαΐου έως 30 Ιουνίου 1993".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Το άρθρο 1 σημείο 2 εφαρμόζεται από τις 15 Μαΐου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 18 της 27. 1. 1993, σ. 1.  (3) ΕΕ αριθ. L 124 της 8. 6. 1971, σ. 1.  (4) ΕΕ αριθ. L 391 της 31. 12. 1992, σ. 20.